**Navn på workshop:**Koding av Bee Bot

**Kort om hva workshop’en handler om:**

Hjelp bien Bee Bot å komme til blomstene når den møter diverse hindringer. Bee Bot er enkle bie-roboter som programmeres manuelt, og som kjører rundt på tilpassede baner/brett.

**Hva er det barna lærer i workshop’en?**

Barna lærer å tenke logisk, de lærer å telle og tenke trinn for trinn, og at en programmeringsløype består av enkelttrinn. De lærer at alle trinn/kommandoer må være korrekte hvis utfallet skal bli riktig. Men også at det finnes mange veier til målet. Man kan videre snakke om viktigheten av insekter generelt og bier spesielt, i forhold til pollinering, matproduksjon og biologisk mangfold.

**Utstyr som trengs:**

Bie-roboter (Bee Bots) og brett/plater med løyper.

**Antall barn oppgaven egner seg for/størrelse på gruppen:**

3-4 jenter rundt hvert brett.

**Klassetrinn**

Passer godt for de yngste barna, altså 3.-4.-klassinger, men også for 5.klassinger.

**Beskrivelse:**

Legge brettene på golvet. Legge på blomster og gress (hindringer) på ulike ruter på brettet. Slå på bie-robotene og lære barna hva som skjer når man trykker på de ulike knappene på robotene. Viktig at man «nuller ut»/sletter kodene som er lagt inn hvis man vil omprogrammere.

**Lenke til filmer eller nettside:**

[*https://www.lekolar.no/sortiment/pedagogisk-materiell/programmering/roboter/bee-bot/*](https://www.lekolar.no/sortiment/pedagogisk-materiell/programmering/roboter/bee-bot/)